Urdin Patriarcal d'la Santa Crùs de Gerüsalém

L’Urdin Patriarcal d'la Santa Crùs de Gerüsalém l’è un Urdin de Cavaliér del Patiarcàd Gréc-Catòlic-Melkita. Tütt i Cavalier i üten in opere de carità el Patriarca Melkita, e tüte le sò inisiative. I Cavalier Italian i g'hann el cumpit de ütà la mensa de la Scola Catòlica de Beith Sahour, visìn a Gerüsalém, indué el Patriarca l'é Preside; una scola cun quasi 700 fiulìn, e püsée de la metà ienn Müsülman.

 Indùe 

L’Urdin l’è present in del teritòri del Patriarcàd, in tütt el Medio Oriente e anca in Italia, Germania, Belgiu, Francia, America e Canada.

 Gràd 

El Patriarca Maximos V Hakim l'ha agiurnàd l'Urdin el 14 de setember 1979. Incö el Gran Maéster l’è el Patriarca Melkita-Catòlic Gregòri III Laham. Ogni Stat el g’ha el sò Priùr, per l’Italia, San Marìn e  el Cantòn Ticino fin a la sò mòrt, in del febràr del 2012, l'è stài  l’Archimandrita Mons. Virgìniu Fogliazza, de San Stéu.


I member pöden véss laici o religiùs. I vari grad d'i member i'enn:
 Cavalier o Dama de Gran Crùs
 Cavalier o Dama Gran Üficial
 Cavalier o Dama Cumendatùr
 Cavalier o Dama

 Delegasiòn Italiana 

La Delegasiòn Italiana l'è cumpsota de circa 80 member, tra Cavalier, Dame e Cumendatùr, e la se divìd in Ludesana, Piasentina e Ambrosiana.

I pader spiritüai d'le varie Delegasiòn i enn:
 Delegasiòn ambrosiana: Cum. Don Antonio Innocenti
 Delegasiòn ludesana: Cum. Archimandrita P. Emiliano Redaelli
 Delegasiòn piasentina: Cum. Archimandrita Riccardo Alessandrini

 El cunsülent per la Cultüra l'é el Cum. Mons. Giüsepp Cremascoli, Retùr efetìu de la cesa de l'Incurunada de Lod.

 Bibilugrafia 

 AA.VV., Ordine patriarcale della Santa Croce di Gerusalemme. Luogotenenza della lingua italiana. Calendario storico per il 2007; Edisiòn Il Pomerio, Lod, 2006, ISBN 8871214498

 Ligamm de föra 
 Sit üficial de l'Urdin 

Categoria:Orden religios catolegh